Publication: Magyar Közlöny
Issue: MK-2009-157 (Year: 2009, Number: 157)
Era: 2004-2010
Section: (1) A köztisztviselõk jogállásáról szóló 1992. évi XXIII. törvény (a továbbiakban: Ktv.) 3. §-a a következõ (4) bekezdéssel
Paragraph Index: 196

(4) A Ktv. 21. §-ának (3) bekezdése helyébe a következõ rendelkezés lép: „(3) Vezetõi megbízással, kinevezéssel rendelkezõ köztisztviselõ – a köztisztviselõ munkakörével összefüggõ, külön jogszabályban ekként meghatározott tevékenység, valamint a tudományos, oktatói, mûvészeti, lektori, szerkesztõi, valamint jogi oltalom alá esõ szellemi tevékenység végzésére irányuló jogviszony kivételével – munkavégzésre irányuló egyéb és további jogviszonyt nem létesíthet. A vezetõ köztisztviselõ a munkakörével összefüggõ, külön jogszabályban ekként meghatározott tevékenység, valamint a tudományos, oktatói, mûvészeti, lektori, szerkesztõi, valamint jogi oltalom alá esõ szellemi tevékenység végzésére irányuló jogviszonyt annak létesítését megelõzõen bejelenti a munkáltatói jogkör gyakorlójának. Amennyiben e tevékenységek végzésére irányuló jogviszonyt a vezetõ köztisztviselõ ellenérték fejében létesíti, akkor ehhez a hivatali szervezet vezetõjének az engedélye szükséges. Az engedélyezésrõl a hivatali szervezet vezetõje át nem ruházható hatáskörében öt munkanapon belül dönt. Az engedélyezés akkor tagadható meg, ha az adott tevékenység végzése a köztisztviselõ (6) bekezdés a) pontjában meghatározott kötelezettségének teljesítését veszélyeztetné.”

Source: https://magyarkozlony.hu/hivatalos-lapok/e45565f2073c3b0c9c13adeb216a4d3aa7e44c5a/dokumentumok/a9afb562f0ea25662748384e05218ef2531658ad/letoltes